Schüllern

Schüllern () is en Dörp in de Gemeen Snevern in’n Landkreis Heidkreis, Neddersassen. Binnen de Gemeen billt de Oort en egen polietsche Oortschop.

Bi Schüllern höört ok de Oortsdelen Hasselhoff, Schüllernbrookhoff, Stimbeck un Vöden mit bi.

 Geografie 

De Oort liggt in de Lümbörger Heid. Dat Water ut dat Rebeed flütt över’n Kröpelbeek na de Veers hen af.

De Naveröörd sünd Vöden un Zoarn in’n Noorden, Snevern, Hasselhoff, Stimbeck un Dannhost in’n Noordoosten, Wieckhost un Hämsen in’n Oosten, Langloh un Vorwark in’n Süüdoosten, Vahlzen in’n Süden, Jillhorn, Sprengel un Königshoff in’n Süüdwesten, Liest un Schüllernbrookhoff in’n Westen un Lünzenbrookhoff in’n Noordwesten.

 Historie 

In’n Eersten Weltkrieg sünd ölven Soldaten ut Schüllern fullen oder vermisst un in’n Tweten Weltkrieg 38.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Jillhorn in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Snevern in dat Amt Rodenborg tohöört. Von 1852 bet 1859 weer dat in dat Amt Snevern un von 1859 bet 1885 in dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de siet 1. August 2011 Landkreis Heidkreis heet.

Schüllern weer fröher en egenstännige Buurschop un later en Gemeen. De Gemeen is an’n 1. März 1974 bi de Gemeenreform in Neddersassen Deel von de Gemeen Snevern worrn. Sietdem billt de Oort binnen de Gemeen en Oortschop mit egen Oortsvörsteiher.

 Inwahnertall 

Oort:

Gemeen:

 Religion 

Schüllern is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

 Oortsvörsteihers 

 opstunns (Stand 2018): Jan-Kosta Recksiek

 Kultur 

En Denkmaal för de Fullenen ut de twee Weltkrieg’ steiht in Schüllern an de Eck Soltauer Straat/Vahlzener Straat.

De Oort hett ok en Dörpgemeenschopshuus.

 Verenen 

De Schüttenvereen Schüllern is 1926 grünnt worrn un de Sportvereenigung (SV) Schüllern 1951.

 Weertschop un Infrastruktur 

Schüllern hett en egene freewillige Füürwehr, de 1946 grünnt worrn is. Vörher hett dat al en Plichtfüürwehr geven, de 1886 grünnt worrn is.

 Verkehr 

Dör Schüllern löppt de Landsstraat 171, de in’n Noordoosten na Snevern geiht un in’n Süüdwesten över Sprengel na Delsen bi Neenkerken an de Bundsstraat 71. In Schüllern münnt de beiden Kreisstraten K 21 un K 24 in de L 171. De K 21 föhrt in’n Westen över Schüllernbrookhoff, Liest un Schworgen na Täwel un de K 24 in’n Süüdoosten över Vorwark un Reimen na Woltern. Lüttjere Straten gifft dat ok noch na Vahlzen un Wieckhost.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 14 Kilometer in’n Oosten von Schüllern an de B 3.

De nächste Bahnhoff is so bi veer Kilometer wied weg in’n Noordoosten de Bahnhoff Snevern an de Heidbahn.

Schüllern hett Oortsschiller, op de ok de plattdüütsche Naam blangen den hoochdüütschen mit opsteiht.

 Scholen 

De Kinner ut Schüllern gaht na de Grundschool Lünzen. Dat is siet dat Schooljohr 2008/2009 so. Vörher sünd de Kinner in Snevern na School gahn.

De Oort hett aver en egen Speelkreis.

 Footnoten 

 Weblenken 

Kategorie:Oort
Kategorie:Landkreis Heidkreis